**“ТӨРИЙН ӨМЧӨӨС ОРОН НУТГИЙН ӨМЧИД ЭД ХӨРӨНГӨ**

**ШИЛЖҮҮЛЭХ ТУХАЙ” УЛСЫН ИХ ХУРЛЫН ТОГТООЛЫН**

**ТӨСЛИЙН ТАНДАН СУДАЛГААНЫ ТАЙЛАН**

Монгол Улс төвлөрсөн төлөвлөгөөт эдийн засгаас зах зээлийн эдийн засгийн харилцаанд шилжиж 1992 оны шинэ Үндсэн хууль батлагдаж нийтийн болон хувийн өмчийн аливаа хэлбэрийг зөвшөөрснөөр 1992 оны Иргэний хуульд нийтийн өмчийн төрөл нь төрийн, орон нутгийн, шашны, олон нийтийн гэсэн хэлбэртэй байх бөгөөд төр, аймаг, нийслэл, сум, дүүрэг өмчлөгч байхаар заасан.

Төрийн болон орон нутгийн өмчийн тухай хуулийн 8 дугаар зүйлийн 1 дэх хэсгийн 1 дэх заалтад бүх ард түмнийг төлөөлж төрийн өмчийн өмчлөгч нь Улсын Их Хурал, 77 дугаар зүйлийн 77.1-д тухайн аймаг, нийслэл, сум, дүүргийн өмчийн зүйлсийг өмчлөгч нь Иргэдийн Төлөөлөгчдийн Хурал тус тус байхаар заасан.

Төрийн өмчийн бодлого, зохицуулалтын асуудал эрхэлсэн төрийн захиргааны байгууллага төрийн өмчийн эд хөрөнгийг эзэмших, ашиглах, хамгаалах ажлыг эрхлэн гүйцэтгэх үүрэг бүхий Засгийн газрын үндсэн бүтцийн агентлаг бөгөөд Төрийн болон орон нутгийн өмчийн тухай хууль хэрэгжиж эхэлснээс хойш төрийн өмчийн эд хөрөнгийн улсын анхны үзлэг, тооллогыг улс орон даяар 1997 онд зохион байгуулж, улмаар анх удаа 1999 онд УИХ-ын 29 дүгээр тогтоолоор аймаг, нийслэлийн өмчид шилжүүлэх 229.7 тэрбум төгрөгийн хөрөнгийн жагсаалтыг батлуулснаар орон нутгийн өмч бий болсон юм.

Түүнээс хойш Төрийн өмчийн хороо (хуучнаар)-ноос төрийн өмчөөс аймаг, нийслэлийн өмчид эд хөрөнгө шилжүүлэх тухай тогтоолын төслийг боловсруулан УИХ-ын 2001 оны 91, 2002 оны 84, 93, 2004 оны 18, 2007 оны 37, 2009 оны 90, 2010 оны 73, 2018 оны 61 дүгээр тогтоолыг батлуулж хэрэгжүүлсэн юм.

Төрийн болон орон нутгийн өмчийн 2022 оны улсын үзлэг, тооллогын дүнтэй хамтатган төрийн өмчөөс орон нутгийн өмчид эд хөрөнгө шилжүүлэх тухай асуудал тавигдсан юм.

**Нэг.Тавигдаж буй асуудал, түүнд хийсэн дүн шинжилгээ, асуудлын мөн чанар, цар хүрээ**

Төрийн болон орон нутгийн өмчийн тухай хуулийн 75 дугаар зүйлд орон нутгийн өмчид эд хөрөнгө олж авах нэг хэлбэр нь төрийн өмчөөс хууль тогтоомжийн дагуу хуваарилж шилжүүлэх гэж заасныг үндэслэн орон нутгийн өмчид эд хөрөнгө шилжүүлэн авах асуудлыг хүсэлтийг Төрийн өмчийн бодлого, зохицуулалтын газарт холбогдох байгууллагаас байнга ирүүлж байна.

Төрийн өмчийн бодлого, зохицуулалтын газарт аймаг, нийслэлийн төрийн захиргааны байгууллага, бусад байгууллагаас төрийн өмчөөс орон нутгийн өмчид эд хөрөнгө шилжүүлэн авахаар ирүүлсэн хүсэлтийг судалж үзэхэд орон нутагт дараах асуудал үүссэн байна:

-Аймаг, нийслэлд төрийн үйлчилгээг ард иргэдэд хүргэхэд шаардагдах хөрөнгө дутагдалтай, хөрөнгө олж авах санхүүгийн эх үүсвэр хангалтгүй;

-Хот суурины усан хангамж, ариутгах татуургын мэргэжлийн байгууллагууд орон нутгийн өмчид байдаг.

21 аймаг, нийслэлийн Иргэдийн төлөөлөгчдийн хурал, Засаг дарга нар болон орон нутгийн өмчит хуулийн этгээдээс хөрөнгө шилжүүлэн авах хүсэлтийг гаргаж тухайн хөрөнгийг эзэмшиж буй төсвийн байгууллага, албан газар, төрийн өмчит компанид хандсан байна.

Төрөөс орон нутгийн өмчид эд хөрөнгө шилжүүлэн авах хүсэлтийг нэгтгэн жагсаалт, төсөл боловсруулж, шалтгаан нөхцөлийг асуудлыг шийдвэрлүүлэх зорилго, шаардлага, цаашдын ашиглалтын ижил төстэй байдлаар нь багцлан дүгнэв. Аймаг, нийслэлийн өмчид эд хөрөнгө шилжүүлэн авах асуудлыг дараах хэрэгцээ, шаардлагын үүднээс тавьсан байна:

1. Улсын төсвийн болон өөрийн хөрөнгө оруулалт, зээл тусламжаар төрийн зарим байгууллага, албан газар, төрийн өмчит компани шинээр барилга байгууламж барьж ашиглалтад оруулснаас хуучин барилга, хөрөнгийг ашиглахгүй болж байна. Нөгөө талаас төрийн үйлчилгээг иргэдэд түргэн шуурхай, чирэгдэлгүй, шат дамжлагагүй хүргэх, орон нутагт зайлшгүй хэрэгцээ шаардлагыг төсвийн хөрөнгөөр нөхөх, бий болгох боломжгүй байна.

Дорнод аймгийн Прокурорын газар тус аймгийн Цагдаагийн газрын байрны 4 дүгээр давхарыг эзэмшдэг байсан бөгөөд шинэ байрандаа 2021 онд нүүж орсон тул хуучин байраа шилжүүлэн өгөх хүсэлт гаргасан. Ийнхүү шилжүүлснээр Цагдаагийн газрын ажлын байрны нөхцөл сайжирна.

Дорнод аймгийн Тагнуулын газрын хуучин барилгыг тус аймгийн Гэр бүл, хүүхэд залуучуудын газарт шилжүүлэн авч ашиглах санал гаргасан.

Дорнод аймагт хүүхдийн тоо нэмэгдэж сургууль, цэцэрлэгийн хэрэгцээ шаардлага нэмэгдсээр байгаа тул Хүүхдийн хөгжлийн төвийн барилгыг шинээр барих, өргөтгөх шаардлагатай байгаа.

Мөн Замын-Үүдийн Дулааны станц шинээр ашиглалтад орсноор тус сумын төвийн халаалтыг хангаж байсан зуухнууд ашиглалтгүй болсон байсан. Гэтэл зарим алслагдсан аймаг, сумын төвд ийм төрлийн халаалтын зуухыг шинэчлэх шаардлагатай байсан тул шилжүүлэн өгч, ашиглуулах санал гаргасан. Үүнд Хөвсгөл аймгийн Их-Уул сум, Говь-Алтай аймгийн Эрдэнэ сум, Дорноговь аймгийн Сайншанд сум халаалтын зуухыг шилжүүлэн авах санал гаргасан тул УИХ-ын тогтоолын төсөлд хамрууллаа.

1. Хот суурины усан хангамж, ариутгах татуургын байгууламжийн ашиглалт үйлчилгээг хариуцдаг байгууллагууд аймаг, нийслэлийн өмчид шилжсэн байдаг. Шинээр баригдсан болон, хуучин ашиглаж байсан энэ төрлийн хөрөнгийн хадгалалт хамгаалалт, үйлчилгээ, арчилгаа цэвэрлэгээ, зохицуулалт, хэрэглээнээс шалтгаалан орон нутгийн өмчид байлгах нь оновчтой юм. Энэ шаардлагаар дараах хөрөнгийн асуудлыг УИХ-ын тогтоолын төсөлд хамруулав.
   1. Нийслэл дэх Цагдан хорих 461 дүгээр ангийн хөрөнгөд бүртгэлтэй ариутгах татуургын шугам сүлжээ, бохир усны шугам, насос станцыг цогцолбороор нь нийслэлийн өмчид шилжүүлж, мэргэжлийн байгууллага болох Ус сувгийн удирдах газарт ашиглалт, үйлчилгээг хариуцуулах;
   2. Хилийн цэргийн 0288 дугаар анги нь БЗД-ийн 16 дугаар хороо, 72 дугаар хотхоны ус дулаан дамжуулах төвийг хариуцан ажиллаж байсан боловч үнэ тарифыг зохицуулалт, ашиглалт үйлчилгээ, засварын асуудлыг шийдвэрлэхэд мэргэжлийн байгууллагад хариуцуулах нь оновчтой байсан тул шилжүүлэх санал гаргасан;
2. Иргэд, хүүхэд залуучуудын амралт, чөлөөт цагийг зөв боловсон өнгөрүүлэх зорилгоор нийтийн эзэмшилд зориулан улсын төсөв, төрийн өмчит компаниас санхүүжүүлэн барьсан хөрөнгийг энэ чиглэлээр үйл ажиллагаа явуулж буй орон нутгийн өмчит байгууллага нь хариуцах шаардлага гарсан. Үүнд, Дарханы Дулааны цахилгаан станц ТӨХК-ийн барьж байгуулсан гэрэлтүүлгийн системийг Дархан- Уул аймгийн өмчид шилжүүлэх;
3. Нийслэлийн Сонгинохайрхан дүүргийн Гэр бүл, хүүхэд залуучуудын газрын үйл ажиллагаанд дэмжлэг үзүүлж, хүчирхийлэлд өртсөн хүүхэд, эмэгтэйчүүдийг хамгаалах Түр хамгаалах байрыг бий болгоход шаардлагатай байгаа барилгын нийслэлийн өмчид шилжүүүлэх шаардлага гарсан

Иймд Засгийн газрын агентлаг Гэр бүл, хүүхэд, залуучуудын газрын эзэмшилд байгаа 1 давхар барилгыг (564 м.кв газартай) Сонгинохайрхан дүүргийн Гэр бүл хүүхэд, залуучуудын хөгжлийн хэлтэст эзэмшүүлэхээр шилжүүлэх;

1. Нийгмийн эрүүл мэндийн түргэн тусламж үйлчилгээ, иргэдийн урьдчилан сэргийлэх, эрт илрүүлэх үзлэг, оношилгоо шинжилгээнд  хамрагдалтыг нэмэгдүүлэх зорилгоор аймаг сумдын Эрүүл мэндийн байгууллагад төрийн өмчөөс эд хөрөнгө шилжүүлэх шаардлага гарч байна. Үүнд:

* Баян-Өлгий аймгийн Булган сумын Эрүүл мэндийн төв, Сүхбаатар аймгийн Уулбаян сумын Эрүүл мэндийн төв, Говь-Алтай аймгийн Зоонозын өвчин судлалын төв, Дундговь аймгийн Луус сумын Эрүүл мэндийн төв, Завхан аймгийн Сонгино сумын Эрүүл мэндийн төв, Төв аймгийн Батширээт, Увс аймгийн Зүүнговь сумын Эрүүл мэндийн төвд нийт 9 автомашиныг шилжүүлэх;

1. Төрийн хэмнэлтийн тухай хуулийн 6.5-д заасан цагдаагийн, эрүүл мэндийн, хот тохижилт үйлчилгээний чиглэлээр үйл ажиллагаа явуулж байгаа орон нутгийн өмчийн байгууллага болон алслагдсан сумдын төрийн үйлчилгээнд автомашин дутагдалтай байна. Шинээр автомашин худалдан авах нь эдийн засаг хүндрэлтэй байгаа өнөөгийн нөхцөлд хүндрэлтэй тул Төрийн хэмнэлтийн хуулийн хүрээнд татан төвлөрүүлсэн автомашинаас орнон нутгийн хэрэгцээнд зориулан шилжүүлэн авах хүсэлт ирүүлсэн. Автомашин шилжүүлэн авах хүсэлтийг бараг бүх аймаг, сумдаас ирүүлсэн боловч зөвхөн татан төвлөрүүлсэн нийт 20 автомашиныг аймгийн өмчлөлд шилжүүлэхээр УИХ-ын тогтоолын төсөлд тусгасан.
2. Мэргэжлийн хяналтын газрыг татан буулгаж, чиг үүргийн холбогдох төрийн байгууллагад шилжүүлсэнтэй холбогдуулан шилжин ажиллаж буй төрийн албан хаагчдын ашиглаж буй тавилга эд хогшил, хөдлөх хөрөнгийг холбогдох орон нутгийн өмчит байгууллагад шилжүүлж, улсын байцаагчдыг ажиллах хэвийн нөхцөлөөр хангах шаардлага гарсан. Иймд аймгийн Мэргэжлийн хяналтын газрын эзэмшилд байсан төрийн өмчийн хөрөнгөөс аймгийн Засаг даргын тамгын газар, Байгаль орчин, аялал жуулчлалын газар, Эрүүл мэндийн газар, Боловсролын газар зэрэг байгууллагад шилжүүлэх хөрөнгийг УИХ-ын тогтоолын төсөлд хамрууллаа.

Ийнхүү УИХ-ын тогтоолоор 21 аймаг, нийслэлийн Иргэдийн төлөөлөгчдийн хурлын өмчид нийт 4,613,215,438.2 төгрөгийн хөрөнгийг шилжүүлэхээр хөрөнгийн жагсаалтыг байршил, үнийн дүнгийн хамт бэлтгэлээ.

**Асуудал үүссэн шалтгаан, нөхцөл**

Төрийн өмчөөс орон нутгийн өмчид эд хөрөнгө шилжүүлэн авахаар аймаг, орон нутгаас ирсэн хүсэлтийг судалж үзэхэд дараах шалтгаан нөхцөл харагдаж байна:

* Улсын болон орон нутгийн төсвийн санхүүжилтийн эх үүсвэр дутагдалтай байгаа өнөөгийн нөхцөлд шинээр хөрөнгө бий болгох нь зардал их, хугацаа шаарддаг;
* Орон нутгийн зарим байгууллагын байр, талбай, эд хөрөнгийн хүрэлцээ дутмаг;
* Хөрөнгийн ашиглалт, хадгалалт хамгаалалтад засаг захиргаа, нутаг дэвсгэрийн хүрээнд орон нутгийн өмчийн газар хяналт тавих боломж бүрдүүлэх.

Хөрөнгийг орон нутагт шилжүүлснээр гарах үр дүнг тухайн хөрөнгийг ашиглах зардалтай харьцуулах нь ач холбогдол багатай бөгөөд орон нутгийн төсвөөс цаашид ашиглалтын зардлыг хариуцах боломжтой гэдгээ илэрхийлсэн болно.

**Хоёр. Асуудлыг шийдвэрлэх зорилго**

Төрийн өмчөөс аймаг, нийслэлийн өмчид эд хөрөнгө шилжүүлснээр орон нутгийн зарим байгууллагын байр талбай, хөрөнгийн хүрэлцээ дутмаг болон өмнө дурдсан бусад асуудлыг дараах байдлаар шийдвэрлэх зорилго тавьж байна:

-тухайн шилжүүлсэн эд хөрөнгийн эзэмшилт, ашиглалт, хадгалалт, хамгаалалт сайжирна;

--Орон нутгийн өмчит байгууллага ажлын байртай болсноор шинээр барилга барих, автомашин худалдан авахад зарцуулах улсын болон орон нутгийн төсөв хэмнэгдэнэ;

-шилжүүлж авсан хөрөнгийн алслагдмал сум, суурин газарт эмнэлгийн тусламж үйлчилгээний чанар сайжирна.

-төрийн өмчийн эд хөрөнгийн оновчтой зохицуулалтыг бий болгоно.

-орон нутгийн байгууллагад шилжсэн албан хаагчид хэвийн ажиллах нөхцөл бололцоогоор хангагдана.

Мөн эдгээр хөрөнгөтэй дүйцэхүйц хөрөнгийг улсын орон нутгийн төсвөөс санхүүжүүлэн бий болгох нь зардал их шаардах тул орон нутагт зориулалтаар нь шууд болон засаж сэлбэн ашиглах боломжийг бүрдүүлж, эдийн засгийн хэмнэлт гаргах юм.

Төрийн өмчөөс аймаг, нийслэлийн өмчид эд хөрөнгө шилжүүлснээр нутгийн өөрөө удирдах байгууллагын нийгэм, эдийн засгийн чадавхид түлхэц болж, төрийн болон орон нутгийн өмчийн эд хөрөнгийн зохистой зохицуулалт хийснээр шинээр хөрөнгө худалдаж авахад зарцуулах төсвийн хөрөнгийг хэмнэх, хөрөнгийн ашиглалтыг сайжруулах зорилго тавьж байна.

**Гурав. Асуудлыг зохицуулах хувилбарууд, тэдгээрийн эерэг болон сөрөг талыг харьцуулсан судалгаа**

“Тэг” хувилбар:Энэ хувилбарыг сонгож Төрийн өмчөөс аймаг, нийслэлийн өмчид эд хөрөнгө шилжүүлэх асуудлыг шийдвэрлэхгүй орхих боломжтой боловч энэ нь орон нутгийнхөрөнгө, эх үүсвэрийн дутагдлыг нөхөх, хөрөнгийн ашиглалт, бүртгэл хяналтыг сайжруулах, төсвийн хэмнэлт, орон нутгийн нийгэм, эдийн засагт түлхэц үзүүлэх зорилгод хүрэх боломжгүй болно.

Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх хувилбар: Нийтэд чиглэсэн ухуулга, сурталчилгааг олон нийтийн хэвлэл мэдээллийн хэрэгслээр явуулах, сонсгол, хэлэлцүүлэг зохион байгуулах, олон нийтийн цахим сүлжээ ашиглах, гарын авлага, мэдээллийн хуудас гаргах зэрэг нь эд хөрөнгө өмчлөх эрх шилжүүлэх асуудлыг шийдвэрлэхгүй тул энэ хувилбар зорилгод хүрэх арга болж чадахгүй юм.

Зах зээлийн механизмаар дамжуулан төрөөс зохицуулалт хийх хувилбар: Зах зээлийн механизмаар буюу татвар, хураамжийн бодлого, лиценз зөвшөөрөл болон квот зэргээр хязгаарлалт тогтоох зэрэг зах зээлийн эдийн засагт нөлөөлөхүйц арга хэмжээ авч хэрэгжүүлэх нь орон нутгийн өмчид үнэ төлбөргүй хөрөнгө оруулалт хийх, төрийн болон орон нутгийн өмчийн зохистой зохицуулалт хийх боломжгүй тул төслийн зорилго биелэгдэхгүй юм.

Төрөөс санхүүгийн интервенц хийх хувилбар: Төрөөс орон нутагт шууд мөнгөн дэмжлэгийг үзүүлэх санхүүгийн боломж байхгүй тул энэ хувилбарыг сонгох боломжгүй юм.

Төрийн бус байгууллага, хувийн хэвшлээр тодорхой чиг үүрэг гүйцэтгүүлэх хувилбар: Төрөөс гүйцэтгэх тодорхой чиг үүргийг гуравдагч этгээд буюу төрийн бус байгууллага, хувийн хэвшлээр гэрээний үндсэн дээр гүйцэтгүүлэх шаардлагагүй тул энэхүү хувилбар нь төслийн хувьд тохиромжгүй юм.

Захиргааны шийдвэр гаргах хувилбар: Төрийн болон орон нутгийн өмчийн тухай хуулийн заалтаар энэхүү төслийг шийдвэр нь зөвхөн УИХ-ын бүрэн эрхэд хамаарах тул захиргааны акт, захиргааны хэм хэмжээ тогтоосон актаар шийдвэрлэх эрх зүйн боломжгүй юм.

“Хууль тогтоомжийн төсөл боловсруулах” хувилбар: Төрийн болон орон нутгийн өмчийн тухай хуулийн 8 дугаар зүйлийн 8.1.4-т төрийн өмчийн талаархи Улсын Их Хурлын бүрэн эрхэд “төрийн өмчийг орон нутгийн өмчид шилжүүлэх тухай шийдвэр гаргах” гэж заасан тул Улсын Их Хурлын тогтоолын төсөл боловсруулах замаар асуудлыг шийдвэрлэх боломжтой.

**Дөрөв. Зохицуулалтын хувилбарын үр нөлөө**

Энэхүү нөлөөллийг тандан судлахдаа Хүснэгт 1, 2, 3, 4-т дурдсан суурь асуултуудыг ашигласан бөгөөд тэдгээр хүснэгтийг тус тус хавсаргав.

УИХ-ын “Төрийн өмчөөс аймаг, нийслэлийн өмчид эд хөрөнгө шилжүүлэх тухай” тогтоолын төсөл нь Монгол Улсын Үндсэн хуульд нийцсэн болно. Төрийн өмчөөс орон нутийн өмчид эд хөрөнгө шилжүүлэх нь дотоодын хууль тогтоомжоор зохицуулагддаг бөгөөөд олон улсын гэрээгээр зохицуулагдаггүй болно.

**Тав. Зохицуулалтын хувилбарыг харьцуулсан дүгнэлт**

Зохицуулалтын хувилбараас сонгож болох “Тэг” хувилбар болон Хууль тогтоомжийн төсөл боловсруулах хувилбарын төслийн зорилгод хүрэх байдал, зардал, үр өгөөжийн харьцаа, хууль тогтоомжид нийцсэн байдал, олон нийтийн цахим хэлэлцүүлэг, хүн, байгаль орчинд үзүүлэх нөлөө зэрэг шалгуур үзүүлэлтээр харьцуулан доорх хүснэгтэд харуулав.

|  |  |  |
| --- | --- | --- |
| Шалгуур үзүүлэлт | “Тэг” хувилбар | Хууль, тогтоомжийн төсөл боловсруулах |
| Зорилгод хүрэх байдал | **Эерэг тал:**  **Сөрөг тал:**  Хөрөнгө олж авахтай холбоотой зардал хэмнэгдэнэ, орон нутгийн эдийн засагт түлхэц үзүүлэх боломжгүй болсноор асуудлыг шийдвэрлэх зорилгод хүрэхгүй. | **Эерэг тал:**  -тухайн шилжүүлсэн эд хөрөнгийн эзэмшилт, ашиглалт, хадгалалт, хамгаалалт сайжирна;  --Орон нутгийн өмчит байгууллага ажлын байртай болсноор шинээр барилга барих, автомашин худалдан авахад зарцуулах улсын болон орон нутгийн төсөв хэмнэгдэнэ;  -шилжүүлж авсан хөрөнгийн алслагдмал сум, суурин газарт эмнэлгийн тусламж үйлчилгээний чанар сайжирна.  -төрийн өмчийн эд хөрөнгийн оновчтой зохицуулалтыг бий болгоно.  **Сөрөг тал:**  -Орон нутгийн өмчид шилжсэн үл хөдлөх болон хөдлөх хөрөнгийн ашиглалттай холбоотой /цахилгаан, дулаан, ус, газар, үл хөдлөх хөрөнгийн төлбөр, засварын зардал г.м/ зардал гарна.  Гэхдээ шинээр хөрөнгө олж авснаас бага зардал гарч зорилгод эерэг нөлөө үзүүлж байна. |
| Зардал, үр өгөөжийн харьцаа | **Эерэг тал:** Улсын төсвөөс хөрөнгө шилжүүлэхтэй холбогдсон 18.2 сая төгрөгийн зардал гарахгүй.  **Сөрөг тал:**  -Орон нутгийн нийгэм, эдийн засагт үр ашиггүй;  -Төрийн өмчийн илүүдэлтэй болон ашиглалтгүй хөрөнгийн өгөөж буурах, үнэгүйдэх;  - Автомашин худалдан авах зардал гарна;  - Хөрөнгө шинээр олж авахад илүү өндөр зардал гарна. | **Эерэг тал:**  -Гарах зардлаас илүү орлого олох боломж нэмэгдэж орон нутгийн нийгэм, эдийн засгийн байдалд эерэг нөлөөлнө;  - Орон нутагт хөрөнгийн ашиглалт нэмэгдэж эдийн засагт өгөөж өгнө;  -Бүртгэлээр тавих хяналт сайжирч хөрөнгө эзэнгүйдэх, үнэгүйдэх асуудал үүсэхгүй;  **Сөрөг тал:**  -УИХ-ын тогтоол батлагдвал хөрөнгө шилжүүлэн хүлээлцэхтэй холбогдон томилолтын зардалд 18.2 сая төгрөг төсвөөс гарна. |
| Хууль, тогтоомжид нийцэж байгаа эсэх | **Сөрөг тал:**  -төрийн өмчөөс үнэ төлбөргүй хөрөнгө шилжүүлэн авах орон нутгийн эрх ашиг биелэгдэхгүйд хүрнэ; | **Эерэг тал:** Хууль тогтоомжид нийцнэ. |
| Олон нийтийн цахим хэлэлцүүлэг | Орон нутагт үр дүнгүй хувилбар | Эд хөрөнгө шилжсэнээр орон нутгийн эрх, хууль ёсны сонирхолд нийцэх тул үр дүнтэй хувилбар  Хөрөнгийг эдийн засгийн эргэлтэд оруулах үр ашигтай тул тогтоолын төслийг дэмжиж саналаа албан бичгээр ирүүлсэн. |
| Хүний эрх, нийгэм, эдийн засаг, байгаль орчинд үзүүлэх үр нөлөө | Нөлөө байхгүй. | Нөлөө байхгүй. |

**Зургаа. Олон улсын болон бусад улсын эрх зүйн зохицуулалтын харьцуулсан судалгаа**

АНУ, ОХУ зэрэг ихэвчлэн “холбооны” төрийн байгууламжтай улс төрийн, орон нутгийн өмчтэй байдаг. Мөн Хятад, Солонгос зэрэг зарим нэгдмэл улс төрийн, орон нутгийн өмчтэй байх тохиолдол бий. Төрийн болон орон нутгийн өмчийн харилцааг тухайн асуудлыг зохицуулсан хуулиар, тийм хуульгүй улсын хувьд Иргэний хууль, Компанийн хууль, холбогдох төрийн байгууллагын шийдвэрээр тус тус зохицуулдаг байна.

**\_\_\_\_\_\_\_\_\_\_\_\_\_o0o\_\_\_\_\_\_\_\_\_\_\_\_\_**

Хүснэгт 1

**ХҮНИЙ ЭРХЭД ҮЗҮҮЛЭХ ҮР НӨЛӨӨ**

|  |  |  |  |  |
| --- | --- | --- | --- | --- |
| **Үзүүлэх үр**  **нөлөө** | **Холбогдох асуулт** | **Хариулт** | | **Тайлбар** |
| 1.Хүний эрхийн суурь зарчмуудад нийцэж байгаа эсэх | 1.1.Ялгаварлан гадуурхахгүй ба тэгш байх | | | |
| 1.1.1.Ялгаварлан гадуурхахыг хориглох эсэх | Тийм | Үгүй | хамааралгүй |
| 1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх | Тийм | + Үгүй |  |
| 1.1.3.Тодорхой эмзэг бүлгийн нөхцөл байдлыг сайжруулах зорилгоор авч хэрэгжүүлэх арга хэмжээ бол олон улсын болон үндэсний хууль тогтоомжид заасан хүний эрхийн хэм хэмжээтэй нийцэж байгаа эсэх | + Тийм | Үгүй |  |
| 1.2.Оролцоог хангах | | |  |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх | + Тийм | Үгүй |  |
| 1.2.2.Зохицуулалтыг бий болгосноор эрх, хууль ёсны ашиг сонирхол нь хөндөгдөж байгаа, эсхүл хөндөгдөж болзошгүй иргэдийг тодорхойлсон эсэх | + Тийм | Үгүй |  |
| 1.3.Хууль дээдлэх зарчим ба сайн засаглал, хариуцлага | | |  |
| 1.3.1.Зохицуулалтыг бий болгосноор хүний эрхийг хөхүүлэн дэмжих, хангах, хамгаалах явцад ахиц дэвшил гарах эсэх | + Тийм | Үгүй |  |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, хүний эрхийг хамгаалах механизмийн талаар НҮБ-аас өгсөн зөвлөмжид нийцэж байгаа эсэх | + Тийм | Үгүй |  |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх | Тийм | Үгүй | хамааралгүй |
| 2.Хүний эрхийг  хязгаарласан зохицуулалт агуулсан эсэх | 2.1.Зохицуулалт нь хүний эрхийг хязгаарлах тохиолдолд энэ нь хууль ёсны ашиг сонирхолд нийцсэн эсэх | Тийм | Үгүй | хамааралгүй |
| 2.2.Хязгаарлалт тогтоох нь зайлшгүй эсэх | Тийм | + Үгүй  **+** |  |
| 3.Эрх агуулагч | 3.1.Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх | + Тийм | Үгүй |  |
| 3.2.Эрх агуулагчдыг эмзэг байдлаар нь ялгаж тодорхойлсон эсэх | Тийм | + Үгүй | шаардлага-гүй |
| 3.3.Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх | Тийм | Үгүй | хамааралгүй |
| 3.4.Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх (хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй) | Тийм | + Үгүй |  |
| 4.Үүрэг хүлээгч | 4.1.Үүрэг хүлээгчдийг тодорхойлсон эсэх | + Тийм | Үгүй |  |
| 5.Жендэрийн  эрх тэгш байдлыг хангах тухай хуульд нийцүүлсэн эсэх | 5.1.Жендэрийн үзэл баримтлалыг тусгасан эсэх | Тийм | Үгүй | хамааралгүй |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх | Тийм | Үгүй | хамааралгүй |

Хүснэгт 2

**ЭДИЙН ЗАСАГТ ҮЗҮҮЛЭХ ҮР НӨЛӨӨ**

|  |  |  |  |  |
| --- | --- | --- | --- | --- |
| Үзүүлэх үр  нөлөө | Холбогдох асуулт | Хариулт | | Тайлбар |
| 1.Дэлхийн зах зээл дээр өрсөлдөх чадвар | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх | Тийм | + Үгүй |  |
| Тийм | + Үгүй |  |
| 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан) | Тийм | + Үгүй |  |
| 1.3.Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах эсэх | Тийм | + Үгүй |  |
| 2.Дотоодын зах зээлийн өрсөлдөх чадвар болон тогтвортой байдал | 2.1.Хэрэглэгчдийн шийдвэр гаргах боломжийг бууруулах эсэх | Тийм | + Үгүй |  |
| 2.2.Хязгаарлагдмал өрсөлдөөний улмаас үнийн хөөрөгдлийг бий болгох эсэх | Тийм | + Үгүй |  |
| 2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх | Тийм | + Үгүй |  |
| 2.4.Зах зээлд шинээр монополийг бий болгох эсэх | Тийм | + Үгүй |  |
| 3.Аж ахуйн нэгжийн үйлдвэрлэлийн болон захиргааны зардал | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх | Тийм | + Үгүй |  |
| 3.2.Санхүүжилтийн эх үүсвэр олж авахад нөлөө үзүүлэх эсэх | Тийм | + Үгүй |  |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх | Тийм | + Үгүй |  |
| 3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх | Тийм | + Үгүй |  |
| 3.5.Аж ахуйн нэгжийг үйл ажиллагаагаа зогсооход хүргэх эсэх | Тийм | + Үгүй |  |
| 4.Мэдээлэх үүргийн улмаас үүсч байгаа захиргааны зардлын ачаалал | 4.1.Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх | Тийм | + Үгүй |  |
| 5.Өмчлөх эрх | 5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх | + Тийм | Үгүй | Эд хөрөнгө шилжсэнээр өмчлөх эрх шилжинэ |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх | Тийм | + Үгүй |  |
| 5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх | Тийм | + Үгүй |  |
| 6.Инноваци болон судалгаа шинжилгээ | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх | Тийм | Үгүй | Шууд нөлөөгүй боловч дэмжих боломжтой |
| 6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх | Тийм | Үгүй | Шууд нөлөөгүй боловч дэмжих боломжтой |
| 7.Хэрэглэгч болон гэр бүлийн төсөв | 7.1.Хэрэглээний үнийн түвшинд нөлөө үзүүлэх эсэх | Тийм | + Үгүй |  |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх | + Тийм | Үгүй |  |
| 7.3.Хэрэглэгчдийн эрх ашигт нөлөөлөх эсэх | + Тийм | Үгүй | эерэгээр |
| 7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх | Тийм | + Үгүй |  |
| 8.Тодорхой бүс нутаг, салбарууд | 8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх | + Тийм | Үгүй |  |
| 8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх | Тийм | + Үгүй |  |
| 8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх | + Тийм | Үгүй |  |
| 9.Төрийн захиргааны байгууллага | 9.1.Улсын төсөвт нөлөө үзүүлэх эсэх | + Тийм | Үгүй | Төсвийн зардал буурна |
| 9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх | Тийм | + Үгүй |  |
| 9.3.Төрийн байгууллагад захиргааны шинэ чиг үүрэг бий болгох эсэх | Тийм | + Үгүй |  |
| 10.Макро эдийн засгийн хүрээнд | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх | + Тийм | Үгүй |  |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх | + Тийм | Үгүй |  |
| 10.3.Инфляци нэмэгдэх эсэх | Тийм | + Үгүй |  |
| 11.Олон улсын харилцаа | 11.1.Монгол Улсын олон улсын гэрээтэй нийцэж байгаа эсэх | + Тийм | Үгүй |  |

Хүснэгт 3

**НИЙГЭМД ҮЗҮҮЛЭХ ҮР НӨЛӨӨ**

|  |  |  |  |  |
| --- | --- | --- | --- | --- |
| Үзүүлэх үр  нөлөө | Холбогдох асуулт | Хариулт | | Тайлбар |
| 1.Ажил эрхлэлтийн байдал, хөдөлмөрийн зах зээл | 1.1.Шинээр ажлын байр бий болох эсэх | + Тийм | Үгүй |  |
| 1.2.Шууд болон шууд бусаар ажлын байрны цомхотгол бий болгох эсэх | Тийм | + Үгүй |  |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх | + Тийм | Үгүй |  |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх | Тийм | + Үгүй |  |
| 2.Ажлын стандарт, хөдөлмөрлөх эрх | 2.1.Ажлын чанар, стандартад нөлөөлөх эсэх | + Тийм | Үгүй | эерэг |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх | Тийм | + Үгүй |  |
| 2.3.Ажилчдын эрх, үүрэгт шууд болон шууд бусаар нөлөөлөх эсэх | Тийм | + Үгүй |  |
| 2.4.Шинээр ажлын стандарт гаргах эсэх | Тийм | + Үгүй |  |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх | Тийм | + Үгүй |  |
| 3.Нийгмийн тодорхой бүлгийг хамгаалах асуудал | 3.1.Шууд болон шууд бусаар тэгш бус байдал үүсгэх эсэх | Тийм | + Үгүй |  |
| 3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэршээлтэй иргэд, ажилгүй иргэд, үндэстний цөөнхөд гэх мэт | Тийм | + Үгүй |  |
| 3.3.Гадаадын иргэдэд илэрхий нөлөөлөх эсэх | Тийм | + Үгүй |  |
| 4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1.Засаглалын харилцаанд оролцогчдод нөлөөлөх эсэх | Тийм | + Үгүй |  |
| 4.2.Төрийн байгууллагуудын үүрэг, үйл ажиллагаанд нөлөөлөх эсэх | Тийм | + Үгүй |  |
| 4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх | Тийм | + Үгүй |  |
| 4.4.Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх | Тийм | + Үгүй |  |
| 4.5.Улс төрийн нам, төрийн бус байгууллагын үйл ажиллагаанд нөлөөлөх эсэх | Тийм | + Үгүй |  |
| 5.Нийтийн эрүүл мэнд, аюулгүй байдал | 5.1.Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх | Тийм | + Үгүй |  |
| 5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх | Тийм | + Үгүй |  |
| 5.3.Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх | Тийм | + Үгүй |  |
| 6.Нийгмийн хамгаалал, эрүүл мэнд, боловсролын систем | 6.1.Нийгмийн үйлчилгээний чанар, хүртээмжид нөлөөлөх эсэх | Тийм | + Үгүй |  |
| 6.2.Ажилчдын боловсрол, шилжилт хөдөлгөөнд нөлөөлөх эсэх | Тийм | + Үгүй |  |
| 6.3.Иргэдийн боловсрол (төрийн болон хувийн хэвшлийн боловсрролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх | Тийм | + Үгүй |  |
| 6.4.Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх | Тийм | + Үгүй |  |
| 6.5.Их, дээд сургуулиудын үйл ажиллагаа, өөрийн удирдлагад нөлөөлөх эсэх | Тийм | + Үгүй |  |
| 7.Гэмт хэрэг, нийгмийн аюулгүй байдал | 7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх | Тийм | + Үгүй |  |
| 7.2.Хуулийг албадан хэрэгжүүлэхэд нөлөөлөх эсэх | Тийм | + Үгүй |  |
| 7.3.Гэмт хэргийн илрүүлэлтэд нөлөө үзүүлэх эсэх | Тийм | + Үгүй |  |
| 7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх | Тийм | + Үгүй |  |
| 8.Соёл | 8.1.Соёлын өвийг хамгаалахад нөлөө үзүүлэх эсэх | Тийм | + Үгүй |  |
| 8.2.Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх | Тийм | + Үгүй |  |
| 8.3.Иргэдийн түүх, соёлоо хамгаалах оролцоонд нөлөөлөх эсэх | Тийм | + Үгүй |  |

Хүснэгт 4

**БАЙГАЛЬ ОРЧИНД ҮЗҮҮЛЭХ ҮР НӨЛӨӨ**

|  |  |  |  |  |
| --- | --- | --- | --- | --- |
| **Үзүүлэх үр**  **нөлөө** | **Холбогдох асуулт** | **Хариулт** | | **Тайлбар** |
| 1.Агаар | 1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх | Тийм | + Үгүй |  |
| 2.Зам тээвэр, түлш, эрчим хүч | 2.1.Тээврийн хэрэгслийн түлшний хэрэглээг нэмэгдүүлэх/бууруулах эсэх | Тийм | + Үгүй |  |
| 2.2.Эрчим хүчний хэрэглээг нэмэгдүүлэх эсэх | Тийм | + Үгүй |  |
| 2.3.Эрчим хүчний үйлдвэрлэлд нөлөө үзүүлэх эсэх | Тийм | + Үгүй |  |
| 2.4.Тээврийн хэрэгслийн агаарын бохирдлыг нэмэгдүүлэх эсэх | Тийм | + Үгүй |  |
| 3.Ан амьтан, ургамлыг хамгаалах | 3.1.Ан амьтны тоо хэмжээг бууруулах эсэх | Тийм | + Үгүй |  |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх | Тийм | + Үгүй |  |
| 3.3.Ан амьтдын нүүдэл, суурьшилд сөргөөр нөлөөлөх эсэх | Тийм | + Үгүй |  |
| 3.4.Тусгай хамгаалалттай газар нутагт сөргөөр нөлөөлөх эсэх | Тийм | + Үгүй |  |
| 4.Усны нөөц | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх | Тийм | + Үгүй |  |
| 4.2.Усны бохирдлыг нэмэгдүүлэх эсэх | Тийм | + Үгүй |  |
| 4.3.Ундны усны чанарт нөлөөлөх эсэх | Тийм | + Үгүй |  |
| 5.Хөрсний бохирдол | 5.1.Хөрсний бохирдолтод нөлөө үзүүлэх эсэх | Тийм | + Үгүй |  |
| 5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх | Тийм | + Үгүй |  |
| 6.Газрын ашиглалт | 6.1.Ашиглагдаагүй байсан газрыг ашиглах эсэх | Тийм | + Үгүй |  |
| 6.2.Газрын зориулалтыг өөрчлөх эсэх | + Тийм | Үгүй | Зарим барилгын зориулалтыг өөрчлөнө |
| 6.3.Экологийн зориулалтаар хамгаалагдсан газрын зориулалтыг өөрчлөх эсэх | Тийм | + Үгүй |  |
| 7.Нөхөн сэргээгдэх/нөхөн сэргээгдэхгүй байгалийн баялаг | 7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхийг нь алдагдуулахгүйгээр зохистой ашиглах эсэх | Тийм | Үгүй | хамааралгүй |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх | Тийм | Үгүй | хамааралгүй |

**“ТӨРИЙН ӨМЧӨӨС ОРОН НУТГИЙН ӨМЧИД ЭД ХӨРӨНГӨ ШИЛЖҮҮЛЭХ ТУХАЙ” УЛСЫН ИХ ХУРЛЫН ТОГТООЛЫН ТӨСЛИЙН**

**ТАНДАН СУДАЛГААНЫ ЗӨВЛӨМЖ**

Төрийн өмчөөс орон нутгийн өмчид эд хөрөнгө шилжүүлэх тухай асуудлыг УИХ-ын тогтоолоор батлуулж хэрэгжүүлэх нь хууль тогтоомжид нийцсэн, хамгийн үр дүнтэй хувилбар юм.

Иймд үүссэн асуудлыг шийдвэрлэх шаардлагаар болон Төсвийн тухай хууль, Эрчим хүчний тухай хууль, Төрийн хэмнэлтийн тухай хуулийн хэрэгжилтийг хангах, орон нутагт цэцэрлэг байгуулах, төрийн зарим байгууллагад дутагдалтай хөрөнгө олгох зорилгод хүрэхийн тулд “Хууль тогтоомжийн төсөл боловсруулах” хувилбар сонгохыг зөвлөж байна**.**

“Хууль тогтоомжийн төсөл боловсруулах” хувилбарыг зохицуулалтын бусад хувилбартай хамтатган хэрэгжүүлэх нь үр дүнгүй бөгөөд уг хувилбарыг дангаар нь хэрэгжүүлэх бүрэн боломжтой.

**\_\_\_\_\_\_\_\_\_\_\_\_\_o0o\_\_\_\_\_\_\_\_\_\_\_\_\_**